Document ID: /roh_data/filtered/fineweb-2-filterrobots_roh.jsonl.gz/7345

Project chamona Alp Sprella po cuntinuar
- Mardi, 27.4.2010, 16:04
Il Club alpin svizzer CAS da l'Engiadina Bassa ha decidì da cuntinuar il project da transfurmar l'Alp Sprella en Val Müstair en ina chamona CAS. La radunanza generala ha ditg gea als proxims pass. Ina giada vul'ins far in studi davart las consequenzas che viandants cun velo, skis u a pè pudessan avair per la cuntrada.
La fin da matg vegn en pli decidì tgi che gudogna la concurrenza d'architectura per construir la chamona. Er il dialog cun las organisaziuns d'ambient, ch'èn scepticas envers il project, duai cuntinuar. Il CAS Engiadina Bassa ha plinavant elegì ier saira in nov schef da chamonas, Duri Rohner da Scuol.